Presedintele Camerei Deputatilor, Liviu Dragnea, a transmis, pe Facebook, un mesaj de Ziua Nationala, in care arata ca Romania trebuie sa aiba un ideal, idealul unei tari suverane si prospere, respectate in lume, relateaza News.ro.





"Visul unitatii noastre nationale a fost realizat, in urma cu aproape 100 de ani, prin jertfa pe front a soldatilor, prin elanul national al populatiei si prin actiunea unor oameni politici extraordinari. Acesti oameni intelepti, demni si curajosi au facut, impreuna cu Armata si cu voluntarii, Romania de peste 100 de ani, Romania de astazi. Ei au construit unitatea si suveranitatea nationala. Este datoria noastra sa le urmam exemplul si sa ne gandim la urmatoarea suta de ani. Romania trebuie sa aiba un ideal, idealul unei tari suverane si prospere, respectate in lume. Sa invatam lectia inaintasilor nostri si sa ramanem cu fata la istorie. Numai asa il vom putea realiza. La multi ani, Romania! La multi ani, tuturor romanilor!", este mesajul liderului PSD.





Pana la aceasta ora, Liviu Dragnea nu a anuntat daca va participa la vreun eveniment public de Ziua Nationala.



